David Prophet je pokojni britanski dirkač Formule 1. Debitiral je na zadnji dirki sezone 1963 za Veliko nagrado Južne Afrike, kjer je odstopil v devetinštiridesetem krogu zaradi prenizkega pritiska olja. Drugič in zadnjič pa je nastopil v Formuli 1 na prvi dirki sezone 1965 za Veliko nagrado Južne Afrike, kjer je zasedel štirinajsto mesto z več kot štirinajstimi krogi zaostanka za zmagovalcem. Umrl je leta 1981 v helikopterski nesreči.